gu id en en es fy en en en en en en it en en en en nl en pt ja en en en en gu gu de en gu gu gu gu gu gu gu gu gu gu gu gu gu gu gu gu en gu en gu en gu en gu en gu en en gu gu gu gu gu en en gu gu gu gu gu en en en en en en
August 22, 2018 | 12:24 am IST
રક્ષાબંધન એટલે ભાઈ-બહેનના અતૂટ પ્યારનો તહેવાર. આ પાવન તહેવારમાં બહેનો ભારતીય સૌંદર્ય અને પરિધાનોમાં ખૂબ જ આકર્ષક અને સંમોહક દેખાય છે.
આ ખાસ તહેવારમાં તમે કંઈક આયુર્વેદિક સૌંદર્ય નુસખાની મદદથી આ દિવસને યાદગાર બનાવી શકો છો. રક્ષાબંધનના આ તહેવારમાં ચમકતી-દમકતી ને આભામાન ત્વચા મેળવવા માટે તમારે તહેવારના એક અઠવાડિયા પહેલાં તૈયારીઓ શરૂ કરી દેવી જોઈએ. વરસાદના આ ગરમ અને ભેજવાળા વાતાવરણમાં ત્વચાને રંગ તથા તાજગી પ્રદાન કરવા માટે કેટલાંક ઘરેલુ નુસખાની મદદથી તમે તહેવારમાં આકર્ષણનું કેન્દ્ર બની શકો છો.
તરબૂચનો જ્યૂસ ત્વચાની રંગત તથા તાજગી માટે અત્યંત મહત્ત્વપૂર્ણ ભૂમિકા અદા કરે છે. એનાથી ત્વચાના શુષ્કપણાને રોકી શકાય છે. જે ત્વચામાં કોમળતા તથા પ્રાકૃતિક ચમક પ્રદાન કરે છે. આ જ્યૂસને ચહેરા પર લગાવીને ૨૦ મિનિટ પછી તાજા સ્વચ્છ પાણીથી ચહેરો ધોઈ નાખો.
ફ્રૂટ માસ્ક : કેળું, સફરજન, પપૈયું તથા સંતરાને મેળવીને આ મિશ્રણને અડધો કલાક સુધી ચહેરા પર લગાવીને, ચહેરાને તાજા ઠંડા પાણીથી ધોઈ નાખો. જે ત્વચાને ઠંડક પ્રદાન કરે છે. મૃત કોશિકાઓને હટાવે છે અને ત્વચા પરના કાળા ધબ્બાંને દૂર કરે છે.
કુલિંગ માસ્ક : કાકડીના રસમાં બે ચમચી દૂધનો પાઉડર અને ઇંડાનો સફેદ ભાગ મેળવીને મિશ્રણ બનાવી દો. આ પેસ્ટને ચહેરા અને ગરદન પર લગાવીને અડધા કલાક પછી તાજા પાણીથી ચહેરો ધોઈ લો.
તૈલીય ત્વચા માટે માસ્ક : એક ચમચી મુલતાની માટીમાં ગુલાબજળ મેળવીને પેસ્ટ બનાવી લો. આ પેસ્ટને ચહેરા પર લગાવીને અડધા કલાક પછી ચહેરાને સાફ પાણીથી ધોઈ નાખો.
ફેસ માસ્ક લગાવ્યા પછી બે કોટનવુલ પેડને ગુલાબ જળમાં બોળીને એને આઈપેડની જેમ ઉપયોગ કરો. કોટનવુલ પેડથી ગુલાબ જળને નીચોવીને એને બંધ પાંપણો પર રાખીને સૂઈ જાવ અને આરામ કરો. ઉપયોગમાં લેવાયેલી ટીબેગ પણ સૌંદર્યમાં ચાર ચાંદ લગાવી શકે છે. પ્રયોગ કરાયેલી ટીબેગને હૂંફાળા પાણીમાં બોળીને પાણી નીચોવીને તેને આઈપેડની માફક ઉપયોગ કરો.
કરકરા, ગૂંચવાયેલા અને અસ્તવ્યસ્ત વાળને મુલાયમ તથા ચમકદાર બનાવવા માટે ક્રીમી હેર કંડિશનરમાં સ્વચ્છ જળ મેળવીને એને સ્પેર બોટલમાં નાખી દો. આ મિશ્રણને વાળ પર છાંટયા પછી વાળને કાંસકો કરી લો, જેથી એ વાળ પર સારી રીતે ફેલાઈ જાય. પછી એક કલાક પછી વાળને તાજા-સ્વચ્છ પાણીથી ધોઈ લો.
રક્ષાબંધનના તહેવાર દિવસે મનાવાય છે. દિવસના સમયનું સૌંદર્ય હળવું અને સાવધાનીથી કરાવું જોઈએ. જો આપની ત્વચા સાફ હોય તો ફાઉન્ડેશનથી દૂર રહો. ત્વચાને સાફ કર્યા પછી ત્વચા પર મોઈૃરાઈઝર સહિત સનસ્ક્રિનના ઉપયોગ કર્યા પછી પાઉડર લગાવો.
બેબી પાઉડર જેવો સાફ અને નિર્મળ પાઉડર આમાં વધુ ઉપયોગી સાબિત થઈ શકે છે. તૈલીય ત્વચાને માટે મોઈૃરાઈઝરને બદલે એસ્ટ્રિજેન્ટ લોશનનો ઉપયોગ કરો અને એના પછી કમ્પેક્ટ પાઉડરનો ઉપયોગ કરો. ચહેરાના નાક, માથા અને દાઢી જેવા તૈલીય ભાગોની તરફ વિશેષ ધ્યાન આપો. આ પાઉડરને હળવા-ભીના સ્પંજથી ચહેરા અને ગરદન પર લગાવો. એથી પાઉડર લાંબા સમય સુધી ટકી રહે છે.
જો તમે બલ્શરનો ઉપયોગ કરવા ઇચ્છતા હોવ તો એને સારી રીતે બ્લેન્ડ કરી લો. આંખોની સુંદરતા માટે દિવસમાં આઈ પેન્સિલનો ઉપયોગ પૂરતો રહેશે. તમે તમારી આંખોની પાંપણોને ભૂરા તથા સિલેટિયા આઈશેડોથી પણ લાઈન કરી શકો છો. એનાથી ઘણો સૌમ્ય પ્રભાવ પડશે. એની પછી મસ્કારાનો એક કોટ લગાવવાથી આંખોમાં ચમક આવી જશે. લિપસ્ટિક માટે ડાર્ક ભૂરા રંગના ઉપયોગથી દૂર રહો. તમે હળવો (આછો ગુલાબી, આછો રિંગણીયો, આછો ભૂરો, કાંસ્ય કે તાંબાના રંગની લિપસ્ટિકનો ઉપયોગ કરી શકો છો. લિપસ્ટિકનો રંગ બહુ તેજ, ડાર્ક કે ચમકીલો ન હોવો જોઈએ. પહેલાં તમારા હોઠોને લિપસ્ટિકથી સિમાંકિત કરી દો અને તેની પછી તેજ રંગની લિપસ્ટિક હોઠ પર લગાવો. હોઠો પર લિપસ્ટિક બ્રશની મદદથી રંગોને ભરો. રક્ષાબંધન જેવા વિશેષ તહેવારો માટે તમે આકર્ષક હેર સ્ટાઈલ અપનાવી શકો છો. આપ આપના વાળને ફેન્સી હેર ક્લિપ કે આકર્ષક રિબીનથી બાંધી શકો છો. વાળમાં ફૂલ ગૂંથવાથી આપના વ્યક્તિત્વમાં ઓર આકર્ષણ ઊભું થશે.
ભરાવદાર લાંબા-ઘેરા વાળને તહેવારોમાં એક વિશેષ ફેશનરૂપે ગૂંથણી કરી શકો છો. વાળનો ચોટલો લગભગ બધાં જ ચહેરા પર આકર્ષક લાગે છે.
નીચે આપેલી લીંક પર ક્લિક કરીને જોડાઓ સંદેશ ન્યૂઝ સાથે.
તમે અમને ફેસબુક, ટ્વીટર, ઇન્સ્ટાગ્રામ અને યુ ટ્યુબ પર પણ લાઇક અને ફોલો કરી શકો છો.
લેટેસ્ટ ન્યૂઝ અપડેટ્સ તમારા ફોન પર સૌથી પહેલા મેળવવા માટે આજે જ ડાઉનલોડ કરો Sandeshની નવી મોબાઇલ એપ્લિકેશન
11000 ફૂટની ઊંચાઇ પર કેદારનાથના પહાડ પર થયો ચમત્કાર!, લોકો અચંબામાં
પાકિસ્તાનનાં સપોર્ટને લઇને ‘કિંગ કોહલી’એ આપી આવી પ્રતિક્રિયા, તમે પણ થઈ જશો ખુશ
જાણો…ભારતની હારથી કોને ફાયદો કોને નુકસાન? પોઇન્ટ ટેબલની આ છે તસવીર
ઇંગ્લેન્ડે રોક્યો ભારતનો વિજયરથ, દિલધડક મેચમાં 31 રને ‘વિરાટ બ્રિગેડ’ની હાર
અંબાલાલ પટેલની મોટી આગાહી, ગુજરાતમાં હવે પછી ભારેથી અતિભારે વરસાદ ક્યારે પડશે
બોલિવૂડ છોડવા પર ટ્રોલ થઈ જાયરા વસીમ, મીમ્સ શેર કરી યુઝર્સે આપ્યા રિએક્શન
બોલિવૂડની બોલ્ડ અને ગ્લેમરસ એક્ટ્રેસ રાધિકા આપ્ટે કહ્યું- હું એક જ સમયે ઘણા લોકો સાથે…
એરપોર્ટ પર દેખાયો અનન્યાનો અનોખો અંદાજ, જોઇ તમારું દિલ પણ થઇ જશે ખુશ
મેનેજરને ફીડરથી દૂધ પીવડાઇ રહી છે કેટરીના કૈફ, તસવીરો આવી સામે
યુવરાજની રિટાયરમેન્ટ પાર્ટીમાં સ્ટાર્સનો જમાવડો, નીતા અંબાણી સહિત આ લોકો પહોંચ્યા
રથયાત્રા પર્વ સાથે જોડાયેલી રોચક વાતો, જાણો શાસ્ત્રીજી પાસેથી, Video
દર્શન કરીશું મેશ્વો નદીના કિનારે વસેલ જગપ્રસિદ્ધ શામળાજી મંદિરના, Video
કુંભ રાશિએ તબિયત સાચવવી, કેવો રહેશે તમારો દિવસ જાણો, Video
Video: સલમાન ખાને આપ્યું પાણી તો વિફર્યા ‘બજરંગી ભાઈજાન’, આપી એવી પ્રતિક્રિયા કે…
હરિયાણવી ડાન્સર સપના ચૌધરીને ડાન્સમાં ટક્કર આપે છે તેની માતા, Video વાયરલ